Virallinen lehti nro C 085 , 17/03/1997 s. 0117



A4-0049/97 Ehdotus Euroopan parlamentin ja neuvoston direktiiviksi avoimen verkon tarjoamisen (ONP) soveltamisesta puhelintoimintaan ja teleyleispalvelusta kilpailuympäristössä (KOM(96)0419 - C4-0581/96 - 96/0226(COD)) Ehdotus hyväksyttiin seuraavin tarkistuksin: (Tarkistus 2) Johdanto-osan 4 kappale >Alkuperäinen teksti> 4. yleispalvelun perusvaatimus on tarjota käyttäjille pyynnöstä kiinteä liittymä kiinteään yleiseen puhelinverkkoon kohtuuhintaan; liittymän tarjoamiseen käytettävää tekniikkaa ei saa rajoittaa, ja joko langallisen tai langattoman tekniikan käyttö on sallittava; kohtuuhintaisuus on määritettävä kansallisesti kansallisten erityisolosuhteiden perusteella, joihin kuuluvat myös kaupunki- ja maaseutusuunnittelu; puhelinpalvelun kohtuuhintaisuus liittyy tietoon, jota käyttäjät saavat puhelimen käyttökustannuksista sekä puhelimen käytön suhteellisista kustannuksista verrattuina muihin palveluihin; >EP:n äänestyksessä hyväksytty teksti> 4. yleispalvelun perusvaatimus on tarjota käyttäjille pyynnöstä kiinteä liittymä kiinteään yleiseen puhelinverkkoon kohtuuhintaan ja syrjimättömästi; liittymän tarjoamiseen käytettävää tekniikkaa ei saa rajoittaa, ja joko langallisen tai langattoman tekniikan käyttö on sallittava; kohtuuhintaisuus on määritettävä suuntaviivojen mukaan, jotka on laadittu Euroopan tasolla ja joissa otetaan huomioon eri olosuhteet, joita voidaan käyttää ohjeena määritettäessä tarkasti kohtuuhintaisuutta kansallisella tasolla; >Alkuperäinen teksti> tariffien tasapainottaminen johtaa siirtymiseen pois yhtäläisen alhaisista ja kustannuksiin suhteuttamattomista tariffeista; kunnes kilpailu todella toimii, suojatoimenpiteet saattavat olla tarpeen, jotta syrjäisten tai maaseutualueiden hinnankorotuksia ei käytetä muiden alueiden hintojen alennuksista aiheutuvien tappioiden korvaamiseen; hintakattoja ja muita vastaavia järjestelmiä voidaan käyttää varmistamaan, että tarvittava tasapainottaminen ei vaikuta käyttäjiin käänteisesti ja että erot korkeiden ja alhaisten kustannusten alueiden hinnoissa eivät vaaranna puhelinpalvelujen kohtuuhintaisuutta, >EP:n äänestyksessä hyväksytty teksti> tariffien tasapainottaminen johtaa siirtymiseen pois yhtäläisen alhaisista ja kustannuksiin suhteuttamattomista tariffeista; kunnes kilpailu todella toimii, suojatoimenpiteet saattavat olla tarpeen, jotta syrjäisten tai maaseutualueiden hinnankorotuksia ei käytetä muiden alueiden hintojen alennuksista aiheutuvien tappioiden korvaamiseen; tariffien tasapainottaminen on kilpailukykyisten markkinoiden olennainen tunnuspiirre; hintakattoja ja muita vastaavia järjestelmiä voidaan kuitenkin käyttää varmistamaan, että tarvittava tasapainottaminen ei vaikuta käyttäjiin käänteisesti ja että erot korkeiden ja alhaisten kustannusten alueiden hinnoissa eivät vaaranna puhelinpalvelujen kohtuuhintaisuutta, (Tarkistus 3) Johdanto-osan 5 kappale >Alkuperäinen teksti> 5. puhelinverkon ja -palvelun merkitys on niin suuri, että niiden pitäisi olla kaikkien niitä perustellusti pyytävien saatavilla; toissijaisuusperiaatteen mukaisesti jäsenvaltiot päättävät, millä organisaatioilla on vastuu tässä direktiivissä kuvattujen teleyleispalvelun eri osien tarjoamisesta; vastaavat velvoitteet voitaisiin liittää ehtoina puhelintoimintapalvelujen tarjoamislupiin; ainoastaan tässä direktiivissä tarkoitettujen velvoitteiden nettokustannukset voidaan jakaa yleispalvelun rahoitusjärjestelmässä, >EP:n äänestyksessä hyväksytty teksti> 5. puhelinverkon ja -palvelun merkitys on niin suuri, että niiden pitäisi olla kaikkien niitä perustellusti pyytävien saatavilla; toissijaisuusperiaatteen mukaisesti jäsenvaltiot päättävät puolueettomien ja syrjimättömien arviointiperusteiden mukaan, millä organisaatioilla on vastuu tässä direktiivissä kuvattujen teleyleispalvelun eri osien tarjoamisesta, ottaen huomioon, kaikkien niiden toimijoiden valmiudet, jotka haluavat tarjota kaikkia tai joitakin näitä osia; vastaavat velvoitteet voitaisiin liittää ehtoina puhelintoimintapalvelujen tarjoamislupiin; ainoastaan tässä direktiivissä tarkoitettujen velvoitteiden nettokustannukset voidaan jakaa yleispalvelun rahoitusjärjestelmässä, (Tarkistus 41) Johdanto-osan 6 kappale a (uusi) >EP:n äänestyksessä hyväksytty teksti> 6a. maksuton luettelopalveluiden käyttö on olennaisen tärkeää vammaisille henkilöille, etenkin sokeille tai näkövammaisille ja kuuroille tai puhekyvyltään rajoittuneille henkilöille sekä tietyille muille ryhmille, joilla on erityisiä sosiaalisia tarpeita, jotta heille voitaisiin taata tasaveroinen käyttöoikeus suuren yleisön käytettävissä olevaan tietoon, (Tarkistus 5) Johdanto-osan 14 kappale >Alkuperäinen teksti> 14. koska kiinteän ja matkapuhelinpalvelun odotetaan lähentyvän toisiaan tulevaisuudessa, direktiivin soveltuvuutta matkaviestinpalveluihin olisi tarkasteltava uudelleen, kun direktiivi tarkistetaan; direktiivin tarkistuspäivämäärä 31 päivä joulukuuta 1999 mahdollistaa kaikkien ONP- direktiivien yhteensovitetun tarkistuksen yleisten televerkkojen ja puhelintoimintapalvelujen vapauttamisesta saadun kokemuksen perusteella, ja >EP:n äänestyksessä hyväksytty teksti> 14. koska kiinteän ja matkapuhelinpalvelun odotetaan lähentyvän toisiaan tulevaisuudessa, sitä, missä määrin tämä direktiivi soveltuu matkaviestinpalveluihin, olisi tarkasteltava uudelleen, kun direktiivi tarkistetaan; direktiivin tarkistuspäivämäärä 31 päivä joulukuuta 1999 mahdollistaa kaikkien ONP-direktiivien yhteensovitetun tarkistuksen yleisten televerkkojen ja puhelintoimintapalvelujen vapauttamisesta saadun kokemuksen perusteella, ja (Tarkistus 7) 1 artiklan 2 kohdan ainoa alakohta a (uusi) >Alkuperäinen teksti> >EP:n äänestyksessä hyväksytty teksti> Komissio tutkii samoin säännöllisesti, missä määrin tämän direktiivin muita säännöksiä voidaan soveltaa matkapuhelintoimintaan, kun otetaan huomioon kiinteän televiestintätekniikan ja matkaviestintekniikan jatkuva yhdentyminen. (Tarkistus 8) 2 artiklan 2 kohdan kuudes ja seitsemäs luetelmakohta >Alkuperäinen teksti> - 'yleispalvelulla' tietynlaatuisten palvelujen määriteltyä vähimmäiskokonaisuutta, joka on kaikkien käyttäjien saatavilla näiden maantieteellisestä sijainnista riippumatta ja erityiset kansalliset olosuhteet huomioon ottaen kohtuuhintaan, >EP:n äänestyksessä hyväksytty teksti> - 'yleispalvelulla' tietynlaatuisten palvelujen määriteltyä vähimmäiskokonaisuutta, joka on kaikkien Euroopan unionin käyttäjien saatavilla näiden maantieteellisestä sijainnista riippumatta ja Euroopan tasolla laadittujen suuntaviivojen perusteella kohtuuhintaan, >Alkuperäinen teksti> - 'kansallisella sääntelyviranomaisella' kunkin jäsenvaltion toimielintä tai toimielimiä, joille jäsenvaltio on antanut muun muassa tässä direktiivissä tarkoitetut sääntelytehtävät, >EP:n äänestyksessä hyväksytty teksti> - 'kansallisella sääntelyviranomaisella' kunkin jäsenvaltion toimielintä tai toimielimiä, sellaisina kuin ne ovat määriteltyinä direktiivissä 96/../EY direktiivin 90/387/ETY ja avoimen verkon tarjoamisen soveltamisesta kiinteisiin johtoihin annetun direktiivin 92/44/ETY (1) muuttamisesta niiden mukauttamiseksi kilpailua suosivaan ympäristöön televiestinnän alalla, joille jäsenvaltio on antanut muun muassa tässä direktiivissä tarkoitetut sääntelytehtävät, ____________ (1) EYVL L 165, 19.6.1992, s. 27 (Tarkistus 10) 3 artiklan toinen kohta >Alkuperäinen teksti> Jos näitä palveluja ei voida tarjota kaupallisesti jäsenvaltioiden määräämien ehtojen perusteella, jäsenvaltiot voivat perustaa yleispalvelujärjestelmiä näiden palvelujen rahoituksen jakamiseksi yhteisön oikeuden mukaisesti. >EP:n äänestyksessä hyväksytty teksti> Jos näitä palveluja ei voida tarjota kaupallisesti jäsenvaltioiden määräämien ehtojen perusteella, jäsenvaltiot voivat perustaa yleispalvelun rahoitusjärjestelmän yhteisön oikeuden mukaisesti. >EP:n äänestyksessä hyväksytty teksti> Jäsenvaltiot voivat tietyissä rajoissa asettaa lisävaatimuksia yleispalveluille. Näillä lisävaatimuksilla ei saa missään tapauksessa olla seurauksia yleispalvelujen kustannuslaskelmiin, sellaisena kuin tämä on määrätty EU:n tasolla, ja niitä ei saa rahoittaa markkinaosapuolten pakollisista maksuista. (Tarkistus 44) 4 artiklan 1 kohdan ensimmäinen alakohta >Alkuperäinen teksti> 1. Jäsenvaltioiden on varmistettava tässä luvussa kuvattujen palvelujen kohtuuhintaisuus kansalliset olosuhteet huomioon ottaen. >EP:n äänestyksessä hyväksytty teksti> 1. Jäsenvaltioiden on varmistettava tässä luvussa kuvattujen palvelujen kohtuuhintaisuus kansalliset olosuhteet huomioon ottaen yhteisön oikeuden mukaisesti asetettavien arviointiperusteiden perusteella. Komissio tekee tarvittavat ehdotukset tätä varten kuultuaan asian kaikkia osapuolia. (Tarkistus 12) 4 artiklan 1 kohdan toinen alakohta >Alkuperäinen teksti> Jäsenvaltioiden on erityisesti säilytettävä tiettyjen palvelujen kohtuuhintaisuus maaseutualueiden tai korkeiden kustannusten alueiden käyttäjille tarvittaessa toteuttamalla toimenpiteitä, joilla varmistetaan, että maaseutualueiden hinnankorotuksia ei käytetä muiden alueiden hintojen alennuksista aiheutuvien tappioiden korvaamiseen, sekä haavoittuville käyttäjäryhmille, kuten vanhuksille, vammaisille ja puhelinta vähän käyttäville, ottaen huomioon kehityksen kohti tariffien suhteuttamista kustannuksiin. >EP:n äänestyksessä hyväksytty teksti> Jäsenvaltioiden on erityisesti säilytettävä tiettyjen palvelujen kohtuuhintaisuus maaseutualueiden tai korkeiden kustannusten alueiden käyttäjille tarvittaessa toteuttamalla toimenpiteitä, joilla varmistetaan, että muiden alueiden hintojen alennuksista aiheutuvia tappioita ei korvata maaseutualueiden hinnankorotuksilla, sekä haavoittuville käyttäjäryhmille, kuten vanhuksille, vammaisille ja puhelinta vähän käyttäville, ottaen huomioon kehityksen kohti tariffien suhteuttamista kustannuksiin. (Tarkistus 13) 4 artiklan 1 kohdan kolmas alakohta >Alkuperäinen teksti> Tätä varten jäsenvaltioiden on poistettava velvoitteet, jotka estävät erityis- tai kohdennettujen tariffijärjestelmien käytön tämän direktiivin mukaisia palveluja tarjottaessa tai rajoittavat niiden käyttöä, ja ne voivat yhteisön oikeuden mukaisesti ottaa käyttöön hintakattoja tai muita vastaavia järjestelmiä joillekin tai kaikille määritetyille palveluille aiheelliseksi ajaksi. >EP:n äänestyksessä hyväksytty teksti> Tätä varten jäsenvaltioiden on poistettava velvoitteet, jotka estävät erityis- tai kohdennettujen tariffijärjestelmien käytön tämän direktiivin mukaisia palveluja tarjottaessa tai rajoittavat niiden käyttöä, jollei niitä ole laadittu maantieteellisen erottelun perusteella, ja niiden on yhteisön oikeuden mukaisesti otettava käyttöön hintakattoja tai muita vastaavia järjestelmiä joillekin tai kaikille määritetyille palveluille aiheelliseksi ajaksi. (Tarkistus 14) 4 artiklan 2 kohta >Alkuperäinen teksti> 2. Jäsenvaltioiden on julkaistava säännöllisesti kertomuksia tariffien kehittymisestä. >EP:n äänestyksessä hyväksytty teksti> 2. Jäsenvaltioiden on julkaistava säännöllisesti kertomuksia tariffien kehittymisestä. Jäsenvaltioiden on luovutettava nämä tiedot tariffien kehittämisestä komissiolle. Komissio julkaisee säännöllisesti katsauksen tariffien kehittymisestä koko Euroopan unionissa. Euroopan parlamentilla sekä kaikilla kuluttajilla ja heidän edustajillaan olisi oltava oikeus tutustua näihin kertomuksiin. (Tarkistus 45) 4 artiklan 2 kohta a (uusi) >EP:n äänestyksessä hyväksytty teksti> 2a. Komissio kehittää yhteiset säännöt tariffien valvontaan ja se määrää jäsenvaltioiden suorittaman valvonnan jaksoittaisuuden. (Tarkistus 46) 5 artiklan 2 kohdan ainoa alakohta a (uusi) >EP:n äänestyksessä hyväksytty teksti> Komission tulisi ennen 1. tammikuuta 1998 julkaistavassa, yleispalveluja käsittelevässä kertomuksessaan harkita, voisivatko muut televiestinnän vapauttamisesta hyötyvät tahot osallistua yleispalvelun rahoitukseen, ja jos voisivat, missä määrin. (Tarkistus 16) 6 artiklan 1 kohdan a alakohta >Alkuperäinen teksti> (a) tilaajilla on oikeus saada luetteloteksti yleisesti saatavilla oleviin luetteloihin, tarkastaa ja tarvittaessa korjata se tai pyytää luettelotekstin poistamista; >EP:n äänestyksessä hyväksytty teksti> (a) tilaajilla on oikeus saada maksutta luetteloteksti yleisesti saatavilla oleviin luetteloihin, tarkastaa ja tarvittaessa korjata se tai pyytää luettelotekstin poistamista; jos yksityiskohdat on merkitty virheellisesti yrityksen tai julkaisijan virheen vuoksi, tilaajalla on oltava oikeus korvaukseen; (Tarkistus 17) 6 artiklan 1 kohdan b alakohta >Alkuperäinen teksti> (b) luettelot kaikista tilaajista, jotka antavat suostumuksensa luettelotekstiin, ovat käyttäjien saatavilla painetussa ja tarvittaessa elektronisessa muodossa ja ne saatetaan ajan tasalle säännöllisesti; >EP:n äänestyksessä hyväksytty teksti> (b) luettelot kaikista tilaajista, jotka eivät ole vastustaneet sitä, että heidät merkitään luettelotekstiin, mukaan lukien kiinteät ja henkilökohtaiset numerot, ovat käyttäjien saatavilla painetussa ja tarvittaessa elektronisessa muodossa ja ne saatetaan ajan tasalle säännöllisesti; (Tarkistus 18 ja 47) 6 artiklan 1 kohdan b alakohta a (uusi) >EP:n äänestyksessä hyväksytty teksti> ba) tilaajilla on oikeus pidättää tietojaan julkisista luetteloista ja rajoittaa näiden tietojen käyttöä kaupallisiin tarkoituksiin ilman mitään maksua, ja heille annetaan asianmukaisesti tietoja näistä oikeuksista; lisäksi näissä luetteloissa olevia tietoja saisi käyttää kaupallisiin tarkoituksiin vain tilaajan suostumuksella. Tilaaja voi peruuttaa suostumuksensa milloin tahansa. (Tarkistus 19) 7 artiklan 1 kohta >Alkuperäinen teksti> 1. Jäsenvaltioiden on huolehdittava, että yleisöpuhelimia tarjotaan sekä määrällisesti että maantieteellisesti käyttäjien kohtuullisia tarpeita vastaavasti. >EP:n äänestyksessä hyväksytty teksti> 1. Jäsenvaltioiden on huolehdittava, että yleisöpuhelimia ja tekstipuhelimia tarjotaan sekä määrällisesti että maantieteellisesti käyttäjien kohtuullisia tarpeita vastaavasti. (Tarkistus 20) 7 artiklan 2 kohta >Alkuperäinen teksti> 2. Jäsenvaltioiden on huolehdittava, että yleisöpuhelimista voidaan soittaa hätäpuheluja käyttäen päätöksessä 91/396/ETY mainittua Euroopan yhteistä hätänumeroa 112 ja muita kansallisia hätänumeroita maksutta. >EP:n äänestyksessä hyväksytty teksti> 2. Jäsenvaltioiden on huolehdittava, että yleisöpuhelimista ja julkisista tekstipuhelimista voidaan soittaa hätäpuheluja käyttäen päätöksessä 91/396/ETY mainittua Euroopan yhteistä hätänumeroa 112 ja muita kansallisia hätänumeroita maksutta ja tarvitsematta käyttää kolikoita tai kortteja. (Tarkistus 50) 8 artikla >Alkuperäinen teksti> Jäsenvaltioiden on tarvittaessa toteutettava erityistoimenpiteitä taatakseen vammaisille käyttäjille ja sellaisille käyttäjille, joilla on erityistarpeita, puhelinpalvelujen saatavuuden ja kohtuuhintaisuuden. >EP:n äänestyksessä hyväksytty teksti> Jäsenvaltioiden on tarvittaessa toteutettava erityistoimenpiteitä taatakseen puhelinlaitteiden ja - palvelujen saatavuuden ja kohtuuhintaisuuden vammaisille käyttäjille ja sellaisille käyttäjille tai maantieteellisille alueille, joilla on erityistarpeita; tämä koskee erityisesti sosiaalisin perustein määräytyvää veloitusta ja joustavia maksujärjestelyjä vähän ansaitseville kuluttajille sekä tietoyhteiskunnan resurssien saattamista julkiseen käyttöön. (Tarkistus 22) 9 artikla >Alkuperäinen teksti> Jäsenvaltioiden on huolehdittava, että kaikki käyttäjät, joilla on liittymä kiinteään yleiseen puhelinverkkoon, voivat >EP:n äänestyksessä hyväksytty teksti> Jäsenvaltioiden on huolehdittava, että kaikki käyttäjät, mukaan luettuina vammaiset käyttäjät, joilla on liittymä kiinteään yleiseen puhelinverkkoon, voivat >Alkuperäinen teksti> (a) liittää ja käyttää liittymään sopivia päätelaitteita kansallisen lainsäädännön ja yhteisön oikeuden mukaisesti; >EP:n äänestyksessä hyväksytty teksti> (a) liittää ja käyttää liittymään sopivia päätelaitteita kansallisen lainsäädännön ja yhteisön oikeuden mukaisesti; >Alkuperäinen teksti> (b) käyttää operaattoreiden tukipalveluita ja luettelopalveluja 6 artiklan mukaisesti; >EP:n äänestyksessä hyväksytty teksti> (b) käyttää operaattoreiden tukipalveluita ja luettelopalveluja 6 artiklan mukaisesti maksutta tai nimelliseen hintaan; >Alkuperäinen teksti> (c) soittaa hätäpalveluihin maksutta käyttäen numeroa 112 tai muita kansallisten sääntelyviranomaisten määrittämiä kansallisesti käytettäviä numeroita. >EP:n äänestyksessä hyväksytty teksti> (c) soittaa hätäpalveluihin maksutta käyttäen numeroa 112 tai muita kansallisten sääntelyviranomaisten määrittämiä kansallisesti käytettäviä numeroita. >Alkuperäinen teksti> Kaikkien 1 päivän tammikuuta 1998 jälkeen kiinteään yleiseen puhelinverkkoon asennettujen liittymien on oltava laadultaan sellaisia, että ne tukevat puheen lisäksi datasiirtoa vähintään 14 400 bitin sekuntinopeuksilla, jotka soveltuvat online-tietopalveluihin. >EP:n äänestyksessä hyväksytty teksti> Kaikkien 1 päivän tammikuuta 1998 jälkeen kiinteään yleiseen puhelinverkkoon asennettujen liittymien on oltava laadultaan sellaisia, että ne tukevat puheen lisäksi datasiirtoa vähintään 14 400 bitin sekuntinopeuksilla, jotka soveltuvat online-tietopalveluihin. Jäsenvaltioiden on taattava, että kaikki kohtuulliset pyynnöt vanhemman yhteyden muuttamiseksi täytetään. (Tarkistus 24) 10 artiklan 2 kohdan ensimmäinen alakohta >Alkuperäinen teksti> Jäsenvaltioiden on huolehdittava, että jos kansallisessa lainsäädännössä on tästä säädetty, käyttäjät voivat käyttäjien ja/tai kuluttajien etujärjestöjen kanssa toimien tuoda kansallisten sääntelyviranomaisten tietoon tapauksia, joissa korvaus- ja/tai hyvitysjärjestely on katsottu epätyydyttäväksi, sanotun kuitenkaan rajoittamatta muiden kansallisessa lainsäädännössä säädettyjen muutoksenhakuoikeuksien käyttämistä. >EP:n äänestyksessä hyväksytty teksti> Jäsenvaltioiden on huolehdittava, että käyttäjät voivat käyttäjien ja/tai kuluttajien etujärjestöjen kanssa toimien tuoda kansallisten sääntelyviranomaisten tietoon tapauksia, joissa palvelun tarjoaja ei ole noudattanut sopimusta, 26 artiklan säännösten mukaisesti, sanotun kuitenkaan rajoittamatta muiden kansallisessa lainsäädännössä säädettyjen muutoksenhakuoikeuksien käyttämistä. (Tarkistus 25) 10 artiklan 2 kohdan toinen alakohta a ja b (uusi) >EP:n äänestyksessä hyväksytty teksti> Muutoksia voidaan hakea ainoastaan ennakolta vahvistettujen arviointiperusteiden perusteella. Komissio valvoo, että haetut muutokset eivät häiritse markkinoiden rehellistä kilpailua. (Tarkistus 51) 11 artiklan 2 kohta >Alkuperäinen teksti> 2. Kansallisten sääntelyviranomaisten on huolehdittava, että kiinteitä yleisiä puhelinverkkoja tarjoavat organisaatiot esittävät niille yksityiskohtaiset verkkoliittymän tekniset rajapintaeritelmät, jotka on annettava saataville 4 kohdan mukaisella tavalla, liitteessä II olevan 1 osan mukaisesti. Kansallisille sääntelyviranomaisille on ilmoitettava olemassa olevien verkon rajapintaeritelmien muutoksista ja uusista verkon rajapintaeritelmistä ennen niiden toteuttamista. Kansalliset sääntelyviranomaiset voivat säätää sopivasta ilmoitusajasta. >EP:n äänestyksessä hyväksytty teksti> 2. Kansallisten sääntelyviranomaisten on huolehdittava, että kiinteitä yleisiä puhelinverkkoja tarjoavat organisaatiot esittävät niille yksityiskohtaiset verkkoliittymän tekniset rajapintaeritelmät, jotka on annettava saataville 4 kohdan mukaisella tavalla, liitteessä II olevan 1 osan mukaisesti. Kansallisille sääntelyviranomaisille on ilmoitettava olemassa olevien verkon rajapintaeritelmien muutoksista ja uusista verkon rajapintaeritelmistä ennen niiden toteuttamista. Kansallisten sääntelyviranomaisten on säädettävä sopivasta ilmoitusajasta. Lisäksi kansallisten viranomaisten on kuultava eri osapuolia ja etenkin käyttäjien ja kuluttajien edustajia, kun olemassa oleviin rajapintaeritelmiin tehdään muutoksia. (Tarkistus 52) 12 artiklan 3 kohdan ensimmäinen alakohta >Alkuperäinen teksti> 3. Tarvittaessa ja erityisesti asianomaisten osapuolten 24 artiklan säännösten mukaisesti käymien neuvottelujen johdosta kansallisten sääntelyviranomaisten on varmistettava 1 kohdassa tarkoitettujen tulostietojen julkaiseminen, ja ne voivat asettaa tulostavoitteita kiinteitä yleisiä puhelinverkkoja ja/tai yleisesti saatavilla olevia puhelinpalveluja tarjoaville organisaatioille, jos sellaisia ei vielä ole, 11 artiklan 4 kohdan mukaisesti. >EP:n äänestyksessä hyväksytty teksti> 3. Tarvittaessa ja erityisesti asianomaisten osapuolten 24 artiklan säännösten mukaisesti käymien neuvottelujen johdosta kansallisten sääntelyviranomaisten on varmistettava 1 kohdassa tarkoitettujen tulostietojen julkaiseminen, ja ne asettavat tulostavoitteita kiinteitä yleisiä puhelinverkkoja ja/tai yleisesti saatavilla olevia puhelinpalveluja tarjoaville organisaatioille, jos sellaisia ei vielä ole, 11 artiklan 4 kohdan mukaisesti. (Tarkistus 28) 12 artiklan 4 kohta >Alkuperäinen teksti> 4. Kansallisilla sääntelyviranomaisilla on oikeus vaatia tulostietojen riippumatonta tarkastusta 1 kohdassa tarkoitettujen organisaatioiden antamien tietojen tarkkuuden ja vertailukelpoisuuden varmistamiseksi. >EP:n äänestyksessä hyväksytty teksti> 4. Kansallisilla sääntelyviranomaisilla on oikeus vaatia tulostietojen riippumatonta tarkastusta 1 kohdassa tarkoitettujen organisaatioiden antamien tietojen tarkkuuden ja vertailukelpoisuuden varmistamiseksi. Asianomaisen organisaation on käsiteltävä näitä tarkastuksia luottamuksellisesti, ja tosiasioita, jotka ilmenevät näistä tutkimuksista, voidaan käyttää ainoastaan asianomaisten laatuvaatimusten takaamiseen. (Tarkistus 29) 14 artiklan 1 kohdan ensimmäisen alakohdan toinen luetelmakohta >Alkuperäinen teksti> - eritelty laskutus ja valikoiva puhelujen esto pyynnöstä saatavina toiminteina. >EP:n äänestyksessä hyväksytty teksti> - eritelty laskutus ja valikoiva puhelujen esto pyynnöstä saatavina toiminteina ja eri viestintämuotoina sokeille ja näkövammaisille. (Tarkistus 30) 15 artiklan 3 kohta a (uusi) >EP:n äänestyksessä hyväksytty teksti> 3a. Kun puhelinnumeron siirrettävyys sellaisena, kuin se on mainittu televiestinnän yhteenliitettävyyttä koskevan direktiivin 97/../EY 12 artiklan 5 kohdassa, siten että varmistetaan yleispalvelu ja yhteistoimivuus avoimen verkon tarjoamisen avulla, ei ole vielä mahdollista, kansallisten sääntelyviranomaisten on varmistettava, että kun käyttäjä on vaihtanut toimittajaa, puhelinsoitto hänen vanhaan numeroonsa voidaan kääntää käyttäjälle kohtuuhintaan, jonka kansallinen sääntelyviranomainen on hyväksynyt, tai että kohtuullisen ajan kuluessa soittajille annetaan tieto uudesta numerosta veloittamatta käyttäjää tai soittajia tästä palvelusta. (Tarkistus 31) 16 artiklan 1 kohta >Alkuperäinen teksti> 1. Kansallisten sääntelyviranomaisten on huolehdittava, että kiinteiden yleisten puhelinverkkojen tarjoamisessa merkittävässä markkina-asemassa olevat organisaatiot vastaavat sellaisten organisaatioiden kohtuullisiin pyyntöihin, jotka tarjoavat telepalveluita liittymiseksi kiinteään yleiseen puhelinverkkoon muissa kuin liitteessä II olevassa 1 osassa tarkoitetuissa yleisesti tarjotuissa verkon liityntäpisteissä. >EP:n äänestyksessä hyväksytty teksti> 1. Kansallisten sääntelyviranomaisten on huolehdittava, että kiinteiden yleisten puhelinverkkojen tarjoamisessa merkittävässä markkina-asemassa olevat organisaatiot vastaavat sellaisten organisaatioiden kohtuullisiin pyyntöihin, jotka tarjoavat telepalveluita liittymiseksi kiinteään yleiseen puhelinverkkoon muissa kuin liitteessä II olevassa 1 osassa tarkoitetuissa yleisesti tarjotuissa verkon liityntäpisteissä. Tätä velvoitetta voidaan rajoittaa ainoastaan, jos pyydetylle eritysliittymälle on olemassa teknisesti ja kaupallisesti elinkelpoisia vaihtoehtoja ja jos pyydetty liittymä on suhteeton pyynnön täyttämiseksi käytettävissä oleviin mahdollisuuksiin nähden. (Tarkistus 32) 16 artiklan 4 kohta >Alkuperäinen teksti> 4. Kansalliset sääntelyviranomaiset voivat milloin tahansa puuttua asiaan omasta aloitteestaan ja niiden on tehtävä niin, jos jompikumpi osapuoli pyytää sitä, asettaakseen ehdot, jotka ovat syrjimättömät, oikeudenmukaiset ja kohtuulliset kummallekin osapuolelle ja hyödyttävät eniten kaikkia käyttäjiä. >EP:n äänestyksessä hyväksytty teksti> 4. Kansalliset sääntelyviranomaiset voivat kauppaneuvottelujen epäonnistuessa puuttua asiaan omasta aloitteestaan ja niiden on tehtävä niin, jos jompikumpi osapuoli pyytää sitä, asettaakseen ehdot, jotka ovat syrjimättömät, oikeudenmukaiset ja kohtuulliset kummallekin osapuolelle ja hyödyttävät eniten kaikkia käyttäjiä. (Tarkistus 33) 16 artiklan 9 kohta >Alkuperäinen teksti> 9. Erityisistä verkkoliittymistä tehtyjen sopimusten yksityiskohdat on pyydettäessä toimitettava kansallisille sääntelyviranomaisille. >EP:n äänestyksessä hyväksytty teksti> 9. Erityisistä verkkoliittymistä tehtyjen sopimusten yksityiskohdat on pyydettäessä toimitettava kansallisille sääntelyviranomaisille. Kansallisten sääntelyviranomaisten on pidettävä ne osat, jotka käsittelevät osapuolten kauppastrategiaa, josta on säädetty 3 kohdassa, tiukasti luottamuksellisina. (Tarkistus 35) 19 artiklan ensimmäinen alakohta >Alkuperäinen teksti> Jos organisaation tariffien on seurattava kustannuslaskentaperiaatetta 17 artiklan mukaisesti, jäsenvaltioiden on huolehdittava, että alennusjärjestelyt, joita tarjotaan loppukäyttäjille (mukaan lukien kuluttajat), ovat täysin avoimia ja ne julkaistaan ja niitä sovelletaan syrjimättömyyden periaatteen mukaisesti. >EP:n äänestyksessä hyväksytty teksti> Jos organisaation tariffien on seurattava kustannuslaskentaperiaatetta 17 artiklan mukaisesti, jäsenvaltioiden on huolehdittava, että alennusjärjestelyt, joita tarjotaan loppukäyttäjille (mukaan lukien kuluttajat), ovat täysin avoimia ja ne julkaistaan ja niitä sovelletaan syrjimättömyyden periaatteen mukaisesti. Hintojen avoimuudella taataan se, että henkilökohtaiset tilaajat eivät kustanna teollisuusasiakkaille myönnettyjä alennuksia. Lisäksi jäsenvaltioiden on varmistettava, että ennen eri alennusjärjestelmien käyttöönottoa kuullaan asianomaisia osapuolia. (Tarkistus 36) 21 artiklan toinen kohta >Alkuperäinen teksti> Lukuun ottamatta tapauksia, joissa laskut jätetään jatkuvasti maksamatta tai joihin liittyy tahallinen petos, tällaisten toimenpiteiden on teknisten mahdollisuuksien rajoissa varmistettava, että kaikki palvelun keskeytykset rajoittuvat kyseessä olevaan palveluun ja että verkkoyhteys katkaistaan kokonaan vasta ilmoitetun ajanjakson jälkeen, jona aikana tilaajalle ilmaiset puhelut ovat sallittuja. >EP:n äänestyksessä hyväksytty teksti> Lukuun ottamatta tapauksia, joissa laskujen maksamatta jättäminen tai tahallinen petos jatkuu, ja tapauksia, joissa käyttäjiä varten on pantu täytäntöön joustava maksujärjestely, tällaisten toimenpiteiden on teknisten mahdollisuuksien rajoissa varmistettava, että kaikki palvelun keskeytykset rajoittuvat kyseessä olevaan palveluun ja että verkkoyhteys katkaistaan kokonaan vasta ilmoitetun ajanjakson jälkeen, jona aikana ainoastaan tulevat ja 9 artiklan c alakohdassa tarkoitettuihin hätäpalveluihin soitetut puhelut ovat sallittuja. (Tarkistus 37) 26 artiklan 2 - 5 kohta >Alkuperäinen teksti> (2) Jos riita koskee useammassa kuin yhdessä jäsenvaltiossa sijaitsevia organisaatioita, käyttäjä tai organisaatio voi panna vireille 3 ja 4 kohdassa säädetyn sovittelumenettelyn jättämällä asiasta kirjallisen ilmoituksen kansalliselle sääntelyviranomaiselle ja komissiolle. Jäsenvaltiot voivat antaa myös kansallisen sääntelyviranomaisensa panna vireille sovittelumenettelyn. >EP:n äänestyksessä hyväksytty teksti> (2) Jos riita koskee useammassa kuin yhdessä jäsenvaltiossa sijaitsevia organisaatioita, käyttäjä tai organisaatio voi panna vireille 3 ja 4 kohdassa säädetyn kiistanratkaisumenettelyn jättämällä asiasta kirjallisen ilmoituksen kansalliselle sääntelyviranomaiselle ja komissiolle. Jäsenvaltiot voivat antaa myös kansallisen sääntelyviranomaisensa panna vireille tämän menettelyn. Asianomaisten kansallisten sääntelyviranomaisten on sovitettava yhteen ponnistelunsa päästäkseen kiistan ratkaisuun, ja niiden on ilmoitettava asiasta komissiolle. >Alkuperäinen teksti> (3) Jos kansallinen sääntelyviranomainen tai komissio katsoo 2 kohdan mukaisen ilmoituksen perusteella, että tapaus vaatii lisätutkimuksia, se voi siirtää asian edelleen ONP-komitean puheenjohtajalle. >EP:n äänestyksessä hyväksytty teksti> (3) Jos kansallinen sääntelyviranomainen tai komissio katsoo 2 kohdan mukaisen ilmoituksen perusteella, että tapaus vaatii lisätutkimuksia, se voi siirtää asian edelleen ONP-komitean puheenjohtajalle. >Alkuperäinen teksti> (4) Edellä 3 kohdassa tarkoitetussa tapauksessa ONP-komitean puheenjohtajan on pantava vireille jäljempänä kuvattu menettely, jos hän katsoo, että kansallisella tasolla on toteutettu kaikki kohtuulliset toimenpiteet. >EP:n äänestyksessä hyväksytty teksti> (4) Edellä 3 kohdassa tarkoitetussa tapauksessa ONP-komitean puheenjohtajan on pantava vireille jäljempänä kuvattu menettely, jos hän katsoo, että kansallisella tasolla on toteutettu kaikki kohtuulliset toimenpiteet. >Alkuperäinen teksti> (a) ONP-komitean puheenjohtajan on mahdollisimman pian kutsuttava koolle työryhmä, johon kuuluu vähintään kaksi ONP-komitean jäsentä ja yksi asianomaisen kansallisen sääntelyviranomaisen edustaja sekä ONP-komitean puheenjohtaja tai muu hänen nimeämänsä komission virkamies. Työryhmän puheenjohtajana toimii komission edustaja, ja työryhmä kokoontuu tavanomaisesti kymmenen päivän kuluessa koolle kutsumisesta. Työryhmän puheenjohtaja voi työryhmän jäsenen ehdotuksesta päättää kutsua enintään kaksi muuta henkilöä neuvoa-antaviksi asiantuntijoiksi. >EP:n äänestyksessä hyväksytty teksti> (a) ONP-komitean puheenjohtajan on mahdollisimman pian kutsuttava koolle työryhmä, johon kuuluu vähintään kaksi ONP-komitean jäsentä ja yksi asianomaisen kansallisen sääntelyviranomaisen edustaja sekä ONP-komitean puheenjohtaja tai muu hänen nimeämänsä komission virkamies. Työryhmän puheenjohtajana toimii komission edustaja, ja työryhmä kokoontuu tavanomaisesti kymmenen päivän kuluessa koolle kutsumisesta. Työryhmän puheenjohtaja voi työryhmän jäsenen ehdotuksesta päättää kutsua enintään kaksi muuta henkilöä neuvoa-antaviksi asiantuntijoiksi. >Alkuperäinen teksti> (b) Työryhmän on annettava tämän menettelyn vireille panneelle osapuolelle, asianomaisten jäsenvaltioiden kansallisille sääntelyviranomaisille ja asianomaisille organisaatioille tilaisuus esittää mielipiteensä kirjallisesti tai suullisesti. >EP:n äänestyksessä hyväksytty teksti> (b) Työryhmän on annettava tämän menettelyn vireille panneelle osapuolelle, asianomaisten jäsenvaltioiden kansallisille sääntelyviranomaisille ja asianomaisille organisaatioille tilaisuus esittää mielipiteensä kirjallisesti tai suullisesti. >Alkuperäinen teksti> (c) Työryhmän on pyrittävä saamaan osapuolten välille sovinto kolmen kuukauden kuluessa 2 kohdassa tarkoitetun ilmoituksen vastaanottamisesta. ONP- komitean puheenjohtaja ilmoittaa komitealle menettelyn tuloksista, jotta komitea voi ilmaista näkemyksensä asiasta. >EP:n äänestyksessä hyväksytty teksti> (c) Työryhmän on pyrittävä saamaan osapuolten välille sovinto tai määriteltävä kantansa muuten kolmen kuukauden kuluessa 2 kohdassa tarkoitetun ilmoituksen vastaanottamisesta. ONP- komitean puheenjohtaja ilmoittaa komitealle menettelyn tuloksista, jotta komitea voi ilmaista näkemyksensä asiasta. Kanta, josta on sovittu tämän menettelyn mukaan, on perustana ratkaisulle, joka on pantava täytäntöön kansallisella tasolla viipymättä. Jos sovittuun kantaan ei päästä tai jos sovittua kantaa ei panna täytäntöön kohtuullisen ajan kuluessa, joka ei ole kahta kuukautta pitempi, paitsi tapauksissa, joissa se on oikeutettua, komissio tekee asianmukaisen ratkaisun, joka on vaikutuksiltaan sitova. >Alkuperäinen teksti> (5) Menettelyn vireille panneen osapuolen on maksettava tähän menettelyyn osallistumisesta aiheutuvat omat kustannuksensa. >EP:n äänestyksessä hyväksytty teksti> (5) Rajoittamatta käyttäjien oikeutta vaatia korvausta vahingoista, jos ilmenee, että toisen osapuolen käytös on aiheuttanut rahallisia tappioita, menettelyn vireille panneen osapuolen on maksettava tähän menettelyyn osallistumisesta aiheutuvat omat kustannuksensa. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston direktiiviksi avoimen verkon tarjoamisen (ONP) soveltamisesta puhelintoimintaan ja teleyleispalvelusta kilpailuympäristössä (KOM(96)0419 - C4-0581/96 - 96/0226(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen parlamentille ja neuvostolle (KOM(96)0419 - 96/0226(COD)) ((EYVL C 371, 9.12.1996, s. 22)), - ottaa huomioon EY:n perustamissopimuksen 189 b artiklan 2 kohdan, jonka mukaisesti komissio on antanut ehdotuksen parlamentille (C4-0581/96), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön sekä tutkimusta, teknologista kehittämistä ja energia-asioita käsittelevän valiokunnan ja oikeusasioita ja kansalaisten oikeuksia käsittelevän valiokunnan lausunnot (A4-0049/97), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta; 5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen; 6. Kehottaa puhemiestään välittämään tämän lausunnon neuvostolle ja komissiolle.